Rauno Lehtiö

Rauno Harry Juhani Lehtiö (s. 3. maaliskuuta 1942 Tampere) on suomalainen jääkiekkoilija. Hän pelasi SM-sarjassa vuosina 1959–1971 ja voitti yhden Suomen-mestaruuden.Jääkiekkokirja 2006–2007, s. 308  Hän edusti Suomen maajoukkuetta kolmissa arvokisoissa.Jääkiekkokirja 2006–2007, s. 228

Lehtiö edusti koko SM-sarjauransa ajan Tampereen Koo-Vee:ta. Hän pelasi SM-sarjassa yhteensä 223 ottelua, joissa hänen tehopisteensä olivat 67 + 43 = 110 ja jäähymääränsä 112 minuuttia. Hän voitti Suomen-mestaruuden vuonna 1968 sekä saavutti kaksi SM-hopeaa ja kaksi SM-pronssia.

Lehtiö edusti Suomen maajoukkuetta 54 maaottelussa, joissa hän teki kuusi maalia ja antoi neljä maalisyöttöä. Hän pelasi Colorado Springsin MM-kilpailuissa 1962, Tukholman MM-kilpailuissa 1963 ja Innsbruckin olympialaisissa 1964.Jääkiekkokirja 2006–2007, s. 208, 210

Lehtiö teki työuransa sähköasentajana Tampereen kaupungin sähkölaitoksella ja on yhden, vuonna 1965 syntyneen tyttären isä.

 Lähteet 


 Viitteet 

Luokka:Suomalaiset jääkiekkoilijat
Luokka:Vuonna 1942 syntyneet
Luokka:Elävät henkilöt